
2019. október 15. (kedd)

Magyar Tudományos Akadémia

Debreceni Területi Bizottság (DAB) Székháza

4032 Debrecen, Thomas Mann u. 49.
A konferencia sikerességében közreműködő szakkollégiumok:

Bán Imre Kultúratudományi Szakkollégium
Gulyás György Szakkollégium
Hatvani István Szakkollégium
Ihrig Károly Szakkollégium
Kerpely Kálmán Szakkollégium
Lippai Balázs Szakkollégium
Nyirkos István Sporttudományi Szakkollégium
Praetor Szakkollégium
Sántha Kálmán Szakkollégium
Szent László Katolikus Szakkollégium
Tormay Béla Szakkollégium
Verzár Frigyes Szakkollégium
Wáli István Református Cigány Szakkollégium
Regisztráció

8:00-8:45
(Aula)

Plenáris ülés

8:45-12:30

(Bognár Rezső Terem)
A konferenciát és a kiállítást megnyitja Prof. Dr. Bartha Elek egyetemi tanár, DE BTK, a Debreceni Egyetem oktatási rektorhelyettese.
1. Prof. Dr. Csernoch László (egyetemi tanár, DE ÁOK, a Debreceni Egyetem tudományos rektorhelyettese, a Tehetségtanács elnöke): Hogyan érzékeljük a színeket? A szürke 500 árnyalata és ami mögötte van

2. Prof. Dr. Pintér Ákos (egyetemi tanár, DE TTK, a Debreceni Egyetem általános rektorhelyettese, a Hatvani István Szakkollégium igazgatója): Diofantoszi egyenletek
3. Prof. Dr. Nagy János (egyetemi tanár, DE MÉK, a Kerpely Kálmán Szakkollégium vezetője): Tudomány a precíziós mezőgazdaságban
4. Dr. Szűcs Lászlóné Dr. Siska Katalin (egyetemi docens, DE ÁJK, a Praetor Szakkollégium első tanára): Az atatürki női emancipáció Janus arca a hazai és a török sajtóban

5. Dr. Felföldi János (egyetemi docens, DE GTK, az Ihrig Károly Szakkollégium vezetője): Üzleti kapcsolatok szerepe az ellátási láncban
6. Dr. Váradi Judit (egyetemi docens, DE ZK, a Gulyás György Szakkollégium vezetője): A hallgatás művészete
Szünet

10:30-10:45
7. Prof. Dr. Kappelmayer János (egyetemi tanár, DE ÁOK, a Sántha Kálmán Szakkollégium vezetője): Malignus hematológiai kórképek laboratóriumi diagnosztikája

8. Dr. habil. Balogh László (egyetemi docens, DE Sporttudományi Koordinációs Intézet igazgatója, a Nyirkos István Sporttudományi Szakkollégium vezetője): A fizikai és pszichés eredetű stressz mérésének metodológiai problémái a sportban

9. Ft. Törő András (püspöki tanácsos, a Szent László Katolikus Szakkollégium igazgatója): Papnevelés a XXI. században – Különös tekintettel a propedeutikus évre
10. Dr. Lakó Zsigmond (tanársegéd, DE BTK, a Bán Imre Kultúratudományi Szakkollégium vezetője): Brigantik, fekete vénuszok, sokszínű szerelmek: a Másik tekintete az olasz irodalomban
11. Prof. Dr. Biczó Gábor (egyetemi tanár, DE GYGYK tudományos dékánhelyettes, a Lippai Balázs Roma Szakkollégium vezetője): Alkalmazott romológia, avagy a társadalmi integráció gyakorlati társadalomtudományi összefüggései
Ebéd

12:30-13:30

(Emeleti körfolyosó)

Szekcióülések
13:30-15:30, 16:00-18:00

1. Hallgatói szekció (13:30-15:30)
Helyszín: Holló László terem (Em.)
Zsűri: 

· Dr. Lakatos Péter István, zsűrielnök, egyetemi docens, a Zeneművészeti Kar dékánja
· Dr. habil. Felföldi János, egyetemi docens, Gazdaságtudományi Kar, az Alkalmazott Informatika és Logisztika Intézet igazgatója
· Dr. Kanyuk Petra Ágnes, doktorandusz, Állam- és Jogtudományi Kar, Büntetőjogi és Kriminológiai Tanszék
Előadók:

1. Kőhalmi Máté István (Praetor Szakkollégium, ÁJK IV. évfolyam, jogász szak): Jelenkorunk terrorizmusa és annak kihívásai

2. Tölli Zsófia (Bán Imre Kultúratudományi Szakkollégium, MA-hallgató Károli Gáspár Református Egyetem): Az amplua jelensége Bulgakov és Csehov drámáiban

3. Boros József (Ihrig Károly Szakkollégium): A technológiai fejlődés munkaerő-piacra gyakorolt felforgató hatása

4. Sipos Helga Eszter (Sántha Kálmán Szakkollégium, FOK, Fogorvos, V. évfolyam): Szérum immunglobulin A (IgA) és nyál szekretoros IgA glikozilációjának jelentősége az orális immunitásban
5. Makra Gabriella (Nyirkos István Sporttudományi Szakkollégium, III. évfolyam, Testnevelő-matematika tanárszak): A rendszeres testedzés immunreguláló és kognitív képességekre gyakorolt hatásának összehasonlító elemzése fiatal felnőtt és szépkorú felnőtteken.
6. Balogh Andrea (Lippai Balázs Roma Szakkollégium): A roma és nem roma lakosok együttélése Túristvándiban

7. Radócz Miklós (Gulyás György Szakkollégium, Fúvószenekari karnagy – MA/I.): A 20. századi magyar koncertfúvószene fejlődése Lendvay Kamilló három fúvószenekari alkotásának tükrében

8. Kovács Miklós (Nyirkos István Sporttudományi Szakkollégium, III. évfolyam, Angol-testnevelő tanárszak): Proprioceptív edzések hatása a serdülőkorú labdarúgók core izomzatának erejére és egylábas egyensúlyozó képességük fejlődésére

2. Hallgatói szekció (13:30-15:30)
Helyszín: Csokonai terem (Em.)

Zsűri: 

· Dr. habil. Dajnoki Krisztina, zsűrielnök, egyetemi docens, Gazdaságtudományi Kar, Emberi Erőforrás Menedzsment nem önálló Tanszék

· Pöszmet Tibor, Sporttudományi Koordinációs Intézet

· Dr. Porcsin Levente, doktorandusz, Állam és Jogtudományi Kar, Európa-jogi és Nemzetközi jogi Tanszék
Előadók:

1. Bodnár Beáta (Praetor Szakkollégium, ÁJK IV. évfolyam, jogász szak): Állattartástól eltiltás a Btk-ba?

2. Béni Brigitta (Bán Imre Kultúratudományi Szakkollégium): Néprajzzal az oktatás szolgálatában - Oktatási alternatívák Kárpátalján

3. Kovács Dea (Sántha Kálmán Szakkollégium, FOK, Fogorvos, v. évfolyam): Vesetranszplantáción átesett betegek parodontális státuszának összehasonlító vizsgálata
4. Katona Péter Márk (Nyirkos István Sporttudományi Szakkollégium, III. évfolyam, német és testnevelő tanárszak) „Egy rögös út a csillagokig” - A szegénység, mint motivációs tényező a sport világában.
5. Meczner Cintia (Lippai Balázs Roma Szakkollégium): A roma és nem roma családok nevelési szokásai és kapcsolatuk az intézménnyel

6. Berecz Gábor (Hatvani István Szakkollégium, III. MA Történelem-Latin osztatlan tanári képzés): Rendfokozatok a Legio II Adiutrix feliratos emlékei nyomán 

7. Boros Tamás (Ihrig Károly Szakkollégium): A magyar középiskolások egészségmagatartása
8. Lepp Kitti (Nyirkos István Sporttudományi Szakkollégium, II. évfolyam, Komplex Rehabilitáció): Törzs és alsóvégtag stabilitásának vizsgálata labdajátékosok körében
3. Hallgatói szekció (13:30-15:30)
Helyszín: Bognár Rezső terem (Fsz.)

Zsűri: 

· Dr. Lendvai Ádám Zoltán, zsűrielnök, egyetemi docens, Természettudományi és Technológiai Kar, Evolúciós Állattani és Humánbiológiai Tanszék

· Dr. Kun András, egyetemi docens, Gazdaságtudományi Kar, Szervezés és Kommunikáció nem önálló Tanszék, 
· Dr. Szendrei Ákos, ügyvivő-szakértő, Tudományos Igazgatóság, a Hatvani István Szakkollégium igazgatóhelyettese
Előadók: 

1. Nagy Péter Zsombor (Praetor Szakkollégium, ÁJK IV. évfolyam, jogász szak): Az iskolai kortárserőszak és jelenkori küzdelmei

2. Lengyel Emese (Bán Imre Kultúratudományi Szakkollégium, BTK Néprajz MA, 1. évf.): Szempontok a 19–20. századi magyar népszínműforma vizsgálatához

3. Czevár Alexandra (Ihrig Károly Szakkollégium): A veganizmus, mint életstílus jellemzői és a vegán életmódot követők fogyasztói magatartása
4. Papp Vanda (Hatvani István Szakkollégium, I. MSc Vegyész): Kalandozás a nanovilágban, pórusos anyagok vizsgálata különleges módszerekkel
5. Ágoston Réka (Sántha Kálmán Szakkollégium, FOK, Fogorvos, V. évfolyam): Lokális orális immunitás vizsgálata autológ perifériás őssejt-transzplantáción áteső betegek körében. Az orális és szerum engraftment fogalma.

6. Czibere Péter (Lippai Balázs Roma Szakkollégium): Gyermekotthonban felnőtt fiatalok jövőképe

7. Virágh Ágnes (Hatvani István Szakkollégium, II. MA Történelem): Lackfi István küzdelmei Nápolyban Tarantói Lajos ellen (1349. április-június)
8. Avramucz Tamás (Szent László Katolikus Szakkollégium, magyar-latin BA hallgató): A sztoikus etika elemei Rimay János két művében

4. Hallgatói szekció (13:30-15:30)

Helyszín: Klub terem (Fsz.)
Zsűri: 
· Dr. Kakuszi-Széles Adrienn, zsűrielnök, egyetemi docens, Mezőgazdaság-, Élelmiszertudományi és Környezetgazdálkodási Kar, Földhasznosítási nem önálló Tanszék
· Rusinné Dr. Fedor Anita, főiskolai tanár, Egészségügyi Kar, Társadalomtudományi nem önálló Tanszék
· Óváry Zoltán, tanársegéd, Zeneművészeti Kar, Vonós nem önálló Tanszék, 
Előadók:

1. Erdős István (Praetor Szakkollégium, ÁJK IV. évfolyam, jogász szak): A mesterséges intelligencia és a jogi felelősség

2. Furó Ágnes (Bán Imre Kultúratudományi Szakkollégium, BTK Szlavisztika MA 2. évf.): Variációk Csehovra - Jubileum a Cseresznyéskertben

3. Fróna Dániel (Ihrig Károly Szakkollégium): Az élelmezésbiztonság jelenlegi helyzete

4. Mezei Sándor László (Sántha Kálmán Szakkollégium, FOK, Fogorvos, V. évfolyam): Adhezívek hatékonyságának vizsgálata öregítés nélküli és öregített magas viszkozitású bulk fill kompozit javítása esetén

5. Nagy Péter (Lippai Balázs Roma Szakkollégium): A Déli-Lucernás szegregátum etnokulturális viszonyai

6. Sánta Vivien Ibolya (Hatvani István Szakkollégium, IV. BSc Biomérnök): Az alternatívan polarizált makrofágok gyulladásos válaszának karakterizálása egér makrofágokban

7. Donka Dorottya Bianka (Nyirkos István Sporttudományi Szakkollégium, III. évfolyam, Testnevelő-matematika tanárszak): Fizikai aktivitás és stressz, A stresszmérés metodológiai problémáinak vizsgálata irodalomelemzéssel

8. Tuza Alexandra (Verzár Frigyes Szakkollégium, III. évfolyam, Egészségügyi Gondozás és Prevenció Alapszak, Védőnő Szakirány): Serdülőkorú fiatalok rizikómagatartása – Egy felmérés kezdeti adata

Szünet
(15:30-16:00)
5. Hallgatói szekció (16:00-18:00)
Helyszín: Klub terem (Fsz.)

Zsűri: 

· Dr. Szűcs Lászlóné Dr. Siska Katalin, zsűrielnök, egyetemi docens, Állam- és Jogtudományi Kar, Európa- jogi és Nemzetközi jogi Tanszék
· Dr. Szabó Éva, egyetemi adjunktus, Mezőgazdaság-, Élelmiszertudományi és Környezetgazdálkodási Kar, Növénytudományi Intézet
· Dr. Hüse Lajos, főiskolai docens, Egészségügyi Kar, Szociális Munka nem önálló Tanszék
Előadók

1. Perger Ádám (Praetor Szakkollégium, DE ÁJK IV. évfolyam, jogász szak): A kiberterrorizmus potenciális célpontjainak jogi helyzetének komplex áttekintése, különös tekintettel a szabályozatlan területek vonatkozásában  

2. Juhász Tamás (Ihrig Károly Szakkollégium, Egészségügyi költések nemzetközi összehasonlítása és vizsgálata jóléti mutatókkal

3. Hinnah Barbara (Sántha Kálmán Szakkollégium, ÁOK, általános orvos szak, IV. évfolyam): Kétpólusú káliumcsatornák elektrofiziológiai vizsgálata differenciálódó porctelepben
4. Ivánka Tóth Barbarba (Praetor Szakkollégium, DE ÁJK IV. évfolyam, jogász szak): Az orosz és az olasz maffia
5. Bánki Dóra Zoé (Sántha Kálmán Szakkollégium, FOK, Fogorvos, V. évfolyam): Adhezívek hatékonyságának vizsgálata alacsony viszkozitású bulk fill kompozit azonnali javítása esetén

6. Nagy Vivien (Tormay Béla Szakkollégium, Élelmiszerbiztonsági és -minőségi mérnöki hallgató MSc., II. Évfolyam): Sörtörköly hasznosítási lehetősége a sütőiparban
7. Arany Attila (Nyirkos István Sporttudományi Szakkollégium, II. évfolyam, Testnevelő-biológia tanárszak): A rendszeres sporttevékenység immunológiai hatásai időskorban
8. Bokács Ágota (Gulyás György Szakkollégium, Klasszikus hangszerművész – klarinét MA/II.): Igor Sztravinszkij: Petruska

9. Horváth Cintia (Verzár Frigyes Szakkollégium, III. évfolyam, Szociális munka szak): Az iskolai közeg hatása a fiatalok rizikómagatartására

6. Hallgatói szekció (16:00-18:00)

Helyszín: Csokonai terem (Em.)

Zsűri: 

· Prof. Dr. Vereb György, zsűrielnök, egyetemi tanár, Gyógyszerésztudományi Kar, a Sejtbiológiai Tanszék vezetője
· Dr. Huszti Éva, főiskolai docens, Egészségügyi Tanszék, Gerontológia nem önálló Tanszék
· Dr. Nagy Zoltán Dénes, jogász

Előadók:
1. Szabó Mercédesz Ibolya: (Praetor Szakkollégium, DE ÁJK IV. évfolyam, jogász szak): Munkáltatói jogutódlás az Európai Unió esetjogában

2. Tóth Andrea (Ihrig Károly Szakkollégium): Turisztikai túltelítettség - az elmúlt évek tapasztalatai  

3. Wilisicz Ticián (Sántha Kálmán Szakkollégium, ÁOK, általános orvos szak, VI. évfolyam): A BGP-15 gyógyszerjelölt javítja a kardiális funkciót a Proteinkináz-G útvonal aktiválásával.
4. Joó László Ádám (Praetor Szakkollégium, DE ÁJK IV. évfolyam, jogász szak): Az igazságszolgáltatás újjászervezése Észak-Erdélyben a második bécsi döntés után
5. Hornyák Rebeka (Sántha Kálmán Szakkollégium, ÁOK, általános orvos szak, VI. évfolyam): Neoadjuváns kemoradiotherápiában részesülő rectum tumoros betegek vizsgálata. A DE KK Onkológiai Klinika tapasztalata capecitabinnal

6. Vályi József (Tormay Béla Szakkollégium, Élelmiszermérnöki hallgató BSc., IV. Évfolyam): A sör eltérő erjedésvezetésének hatása a termék minőségi jellemzőire

7. Tóth Levente (Gulyás György Szakkollégium, Előadóművész – klasszikus ütőhangszer BA/III.): A sokoldalú marimba

8. Szőnyi Krisztina (Verzár Frigyes Szakkollégium, III. évfolyam, Egészségügyi gondozás és prevenció - védőnő szakirány): Egészségmagatartás és az azt meghatározó tényezők összefüggéseinek nemzetközi vizsgálata - egy vizsgálat kezdeti adatai 
9. Csontos Fruzsina (Nyirkos István Sporttudományi Szakkollégium, I. évfolyam, Komplex rehabilitációs mesterképzés): Alsó végtag nyújthatóságának növelése az NB III-as focisták körében
Angol nyelvű szekció (16:00-18:00)
Helyszín: Holló László terem (Em.)
Zsűri: 
· Prof. Dr. Séllei Nóra, zsűrielnök, egyetemi tanár, Bölcsészettudományi Kar, Brit Kultúra nem önálló Tanszék
· Dr. Sárváry Attila, főiskolai tanár, Egészségügyi Kar, Ápolástudományi nem önálló Tanszék
· Dr. Falusi Bernadett, doktorandusz, Állam- és Jogtudományi Kar, Európa-jogi és Nemzetközi jogi Tanszék
Előadók:

1. Papp Fruzsina Judit (Hatvani István Szakkollégium, I. MA Anglisztika-Kommunikáció- és médiatudomány minor): The Transformation of the Southern Belle in Sofia Coppola’s The Beguiled During and after the US Civil War social changes of came about, including the role women played in the society. 

2. Sulaiman Randi Jamal (Verzár Frigyes Szakkollégium, 2nd class, Social work in health care): Psychological First Aid

3. Enim Rejubi Peter (Verzár Frigyes Szakkollégium, 2nd class, Social work in health care): Quality of life of international students in Hungary
4. Farkas Diána (Bán Imre Kultúratudományi Szakkollégium, DE BTK VI. Évfolyam, angol-orosz osztatlan tanárképzés): Shaping the Institution of First Ladyship: Lucy Hayes
5. Rehana Sindho Kabooro (Verzár Frigyes Szakkollégium, 2nd class, Social work in health care msc.): Sexual Orientation and Gender Identity

6. Blessing Nkiruka Anioke (Verzár Frigyes Szakkollégium, 2nd class, Social work in health care): Gender Differences in Health Status
7. Tardi Réka (Sántha Kálmán Szakkollégium, ÁOK, általános orvos szak, IV. évfolyam): Complications in pregnancy with atrial septal defect (ASD) induced pulmonary hypertension (PH) - Case report
8. Gusen Nanle Joseph (Verzár Frigyes Szakkollégium, 2nd class, Social work in health care): Social Networking and Mental health among Youths
9. Handlery Anna (Praetor Szakkollégium, DE ÁJK III. évfolyam, jogász szak): Insanity as a Defense in American Criminal Law: History and Nowadays

Oktatói és doktorandusz szekció (16:00-18:00)
Helyszín: Bognár Rezső terem (Fsz.)

Zsűri: 
· Prof. Dr. Németh Norbert, zsűrielnök, egyetemi tanár, Általános Orvostudományi Kar, a Sebészeti Műtéttani Tanszék vezetője
· Dr. Gyüre Péter, egyetemi adjunktus, Mezőgazdaság-, Élelmiszertudományi és Környezetgazdálkodási Kar, Természetvédelmi Állattani és Vadgazdálkodási nem önálló Tanszék
· Talabos Dávidné Dr. Lukács Nikolett, jogász

Előadók:

1. Dr. Papp László (Praetor Szakkollégium, egyetemi adjunktus, DE ÁJK): Az osztrák polgári perrendtartás hatása a magyar perjogfejlődésre
2. Godó Katalin: (Wáli István Református Cigány Szakkollégium, DE-BTK Neveléstudományi Doktori Program, I. éves PhD hallgató): A TMO Programban részt vevő mentorok motivációi

3. Dr. Kovácsné Madar Ágota (Tormay Béla Szakkollégium): Különböző levélzöldség fajok lehetséges szerepe a táplálkozásban

4. Brassó Dóra Lili (Tormay Béla Szakkollégium, Állattenyésztési Tudományok Doktori Iskola, PhD. hallgató, I. évf.): A különböző tejhasznosítású fajtakonstrukciók termékenységi és egészségi állapotának értékelése

5. Kukucska Zsuzsa (Hatvani István Szakkollégium, I. PhD Szociálpolitika): Partnerszelekciós habitusok a vidéki egyetemisták körében
6. Dr. Margittay-Mészáros Árpád (Praetor Szakkollégium, SZTE Állam- és Jogtudományi Doktori Iskola): Eugenio Pacelli és a Reichskonkordat
7. Oláh Eszter (Hatvani István Szakkollégium, I. PhD Szociálpolitika): Alapjövedelem - Valódi megoldás vagy újabb jóléti csapda?

8. Barna Döme (Kerpely Kálmán Szakkollégium, PhD hallgató, Táplálkozás- és Élelmiszertudományi Doktori Iskola, Élelmiszertudományi doktori program (Kertészmérnök MSc, Bsc) 1. évfolyam): A barnalé tulajdonságai és hasznosításának lehetőségei
9. Vas János (Bán Imre Kultúratudományi Szakkollégium, doktorandusz, 1. évf.): Videojátékok és történelem szakmódszertan – egy speciálkollégium tapasztalatai a Debreceni Egyetemen
10. Duzs László (Kerpely Kálmán Szakkollégium, PhD hallgató, 2. évfolyam): A helyi szenzoros mérések jelentősége a precíziós mezőgazdaságban

11. Márta László (Szent László Katolikus Szakkollégium, I. éves PhD hallgató, Földtudományok Doktori Iskola): Talajfizikai tulajdonságok vizsgálata alföldi mészlepedékes csernozjom talajon különböző művelési módok hatására

A Gulyás György Szakkollégium szólistáinak zenés bemutatkozó
hangversenye
18:30-19:30

Debreceni Egyetem Főépület Aula (II. emelet)
A műsor:
Georg Philipp Telemann: G-dúr Concerto - Allemande, Ballo, Gigue 
előadják: Dudás Zoltán, Pátyányik Kamilla, Pénzes Balázs, Pindzsuja Bence

Georg Philipp Telemann: h-moll fantázia szólófuvolára 
előadják: Kaszás Bernadett - fuvola

Joseph Haydn: Esz-dúr trombitaverseny 
előadják: Kóczon Kornél – trombita, Váradi Judit - zongora

Felix Mendelssohn-Bartholdy: Rondo Capriccioso 
előadják: Storcz Laura - fuvola Mogyorósi Éva - zongora

Erwin Schulhoff: Hot Sonata 
előadják: Palkó Csanád – szaxofon, Váradi Judit – zongora

Klapperen
előadják: Juhász András, Szegeczki Bence, Onozó Dávid
Vacsora

19:30-22:00
Debreceni Egyetem Főépület Aula (II. emelet)
***
Az előadások rezüméi
Plenáris ülés

1. Prof. Dr. Csernoch László (egyetemi tanár, DE ÁOK, a Debreceni Egyetem tudományos rektorhelyettese, a Tehetségtanács elnöke): Hogyan érzékeljük a színeket? A szürke 500 árnyalata és ami mögötte van
Ha tudományosan közelítem, akkor úgy fogalmazhatnám meg, hogy a tárgyaknak az a jellemzője, amitől az általuk visszavert fény függ, és amit a szemünk egyforma alakú tárgyak esetén is meg tud különböztetni, például a piros, a kék, vagy a sárga. De mindez túl tudományosan hangzik, ezért előadásomban inkább a mindennapi élet, sőt, a képzőművészet aspektusából közelítve szeretném érzékeltetni, mit is jelentenek számunkra a színek.
2. Prof. Dr. Pintér Ákos (egyetemi tanár, DE TTK, a Debreceni Egyetem általános rektorhelyettese, a Hatvani István Szakkollégium igazgatója): Diofantoszi egyenletek
A számelmélet és ezen belül a diofantoszi egyenletek elmélete a matematika egyik legrégebbi
területe. Olyan egyenletekkel foglalkozik, amelyeknek a megoldásait az egész számok körében
keressük. Előadásunkban olyan klasszikus problémákat és sejtéseket ismertetünk, amelyeket
részlegesen a Győry Kálmán alapította debreceni számelméleti iskola munkatársai - köztük az előadó - oldottak meg.

3. Prof. Dr. Nagy János (egyetemi tanár, DE MÉK, a Kerpely Kálmán Szakkollégium vezetője): Tudomány a precíziós mezőgazdaságban
4. Dr. Szűcs Lászlóné Dr. Siska Katalin (egyetemi docens, DE ÁJK, a Praetor Szakkollégium első tanára): Az atatürki női emancipáció Janus arca a hazai és a török sajtóban
Kemal Atatürk 15 esztendeje alatt a török nő felszabadult az ősi szokásjogokból alkotott

rabságból és egyenlővé, sőt néha már versenytársává lett a török férfinak, aki szintén

modernizálódott. A szekularizált török női társadalmon belüli választóvonalat nem a vallás,

hanem döntően a szociális helyzet határozza meg. Az ország gazdagabb, nyugati felén, a

nagyvárosokban élő nők megjelenése és mentalitása szinte teljesen azonos az Európában

megszokottal. A nőkkel szembeni hátrányos megkülönböztetés idült probléma a vidéken élő,

tradicionális iszlám közösségekben – és az esetek többségében magában foglalja a fizikai

erőszakot is. A helyzet az ország délkeleti tartományaiban a legrosszabb, de több felmérés

kiderítette, hogy a nők elleni diszkrimináció és a fizikai erőszak elfogadottsága

tulajdonképpen áthatja az egész török társadalmat. Egy tavalyi felmérésben a török közép – és

felső osztályhoz tartozó nők közel kétharmada vallott úgy, hogy áldozata volt valamilyen

szexuális erőszaknak. Kutatásomban a török nő társadalmi életben és a családon belül

betöltött szerepének ellentmondásait és annak okait vizsgálom.

5. Dr. Felföldi János (egyetemi docens, DE GTK, az Ihrig Károly Szakkollégium vezetője): Üzleti kapcsolatok szerepe az ellátási láncban
Az ellátási láncok mentén azonosítható és működtetett üzleti kapcsolatok nélkül nem létezhetnének ezek a láncok. A kapcsolatok révén válnak láncokká az üzleti szereplők alkotta sorok, amelyek kiegészülve más szereplőkkel hálózatokká válnak. Ezek a hálózatok ma már nem csak azonosíthatóak, hanem különféle aspektusokból vizsgálhatóak és vizsgálandóak is. A vizsgálati egység meghatározása, mint kiinduló pont, esetünkben a láncot alkotó üzleti szereplők kettőseinek kapcsolatait jelenti. Ezek a diadikus kapcsolatok és menedzselésük alapvető befolyással bírnak az adott ellátási láncok működésére és teljesítményére. Ebből az aspektusból tekintjük át röviden a szerepüket.
6. Dr. Váradi Judit (egyetemi docens, DE ZK, a Gulyás György Szakkollégium vezetője): A hallgatás művészete
A kulturális örökség a társadalom által alkotott és értelmezett narratíva, amely a kultúra közvetítése által válik értelmezhetővé. Azt, hogy melyek lesznek a fennmaradó értékek, a kulturális választás határozza meg alapjaiban. Az ember minden korban tanult és hallgatott zenét azért az élményért, amit a zene nyújt, az emberek többsége egész életében befogadóként vesz részt a folyamatban. Az előzetesen átélt élményekre, érzelmi reakciókra, tapasztalatokra építve dinamikus interakciók során jön létre a zene érzelmi és élmény hatása.
7. Prof. Dr. Kappelmayer János (egyetemi tanár, DE ÁOK, a Sántha Kálmán Szakkollégium vezetője): Malignus hematológiai kórképek laboratóriumi diagnosztikája
A rosszindulatú daganatos megbetegedések a legtöbb emberben egyfajta sorscsapás

érzetét keltik és sokan úgy vélik, hogy az ilyen betegségben szenvedőknek meg

vannak számlálva napjai.

A malignus megbetegedések közül azoknak a kezelése, amelyek a vérképző szerveket

érintik különösen nehéz feladat elé állítják a gyakorló orvost, hiszen itt a sebészi

kezelés nem jön szóba és a betegségek jelentős részénél a sugárkezelés sem. Ennek

megfelelően kizárólag gyógyszerekkel lehet befolyásolni ezen kórképeket. Az akut és

krónikus leukemiák kimenetelében az elmúlt évtizedekben óriási javulás következett

be mely csak részben tudható be az új gyógyszereknek, de legalább ilyen mértékben

hozzájárult ehhez a folyamathoz a laboratóriumi diagnosztika fejlődése.

Fél évszázaddal ezelőtt a malignus hematológiai betegségeket hematológus szakorvos

kezelte és jórészt ő is diagnosztizálta fénymikroszkópos vizsgálat segítségével. Ma

már ezen hematológiai kórképek vizsgálata központi laboratóriumokban történik, ahol

speciális műszerezettséggel és tudással rendelkező laborszakemberek vannak, akik a

kivizsgálás során a mikroszkópos analízisen túlmenően részletes hematológiai

analízist multicolor áramlási citometriai vizsgálatokat fluoreszcencia in situ

hibridizációs teszteket, kromoszóma analízist, valamint számos újabb nukleinsav

alapú tesztet használnak. Ezen új technikákkal nem csak az új betegek kivizsgálása

vált sokkal precizebbé, hanem objektíven megítélhető a kezelés során beteg

remissziójának mértéke. A diagnosztikai vizsgálatok jelentős fejlődését az

biztosította, hogy az elmúlt évtizedekben kutatólaboratóriumokban tett felfedezéseket

1-2 éven belül diagnosztikai tesztként kezdték használni. Ugyanakkor tisztában kell

lenni azzal, hogy ezzen vizsgálatok bekerülése nagyságrendekkel haladják meg az

évtizedekkel ezelőtti költségeket.
8. Dr. habil. Balogh László (egyetemi docens, DE Sporttudományi Koordinációs Intézet igazgatója, a Nyirkos István Sporttudományi Szakkollégium vezetője): A fizikai és pszichés eredetű stressz mérésének metodológiai problémái a sportban
A stressz értelmezésére, a teljesítményt befolásoló hatásaira és mérésére számos kísérletet tett a sporttudomány, elsősorban a sportpszichológia. Azonban ezek elsősorban papír-ceruza tesztek voltak, melyek megfeleltek minden teszttel, kérdőívvel kapcsolatos tudományos elvárásnak, mint reliabilitás, validitás, sztenderdizáltak, de nem feleltek meg alapvetően a gyakorlati sport elvárásainak, mint a valós idejűség (real -time), a mozgás közbeni alkalmazhatóság (telemetria - holter) és a beavatkozásmentesség (non- invazív).
Előadásomban azt a K+F+I folyamatot szeretném bemutatni eddigi kutatásink eredményein keresztül, mely során a pszichológiai eredetű stressz hátterében álló pszichofiziológiai folyamatokat valós időben, telemetriás módon, holterrel, a gasztrointesztinális rendszer mioelektromos jelein alapuló (EGG) monitorozni képes, komplex rendszer (HRv, GSH, TH, EGG) fejlesztése zajlik.
9. Ft. Törő András (püspöki tanácsos, a Szent László Katolikus Szakkollégium igazgatója): Papnevelés a XXI. században – Különös tekintettel a propedeutikus évre
Az Egyház feladata és kötelessége papokat nevelni. Ennek folyamán megvizsgálja az elhivatottság valódiságát és a meglévő képességeit a jelentkezőnek, amelyek szükségesek a papság feladatának ellátásához. Vitathatatlan tény, hogy a társadalmi változások hatással vannak azokra a fiatalokra, akik ma a papságra érezek meghívást és válaszolnak erre. 

A Katolikus Egyház, 2016. december 8-án kiadta a Ratio Fundamentalis Institutionis Sacerdotalis című szabályzatát, mely a modernkori papnevelést ismerteti. Ezen szabályzat többek között előirányoz egy előkészítő (propedeutikus) évet, ami különbözik a többi időszaktól. Ez a képzési forma a XX. század második felétől megjelenik az Egyház gyakorlatában, viszont a fenti dokumentum kiadását követően kötelező jelleggel be kell emelni a papképzés rendszerébe. Három formában létezik a világegyházban ez a képzési forma (autonóm, nagyszemináriumhoz kapcsolt, pasztorációhoz kötött). Tudományos munkám során ezen formák elemzésével, értékelésével és gyakorlatba helyezésével foglalkozom.
10. Dr. Lakó Zsigmond (tanársegéd, DE BTK, a Bán Imre Kultúratudományi Szakkollégium vezetője): Brigantik, fekete vénuszok, sokszínű szerelmek: a Másik tekintete az olasz irodalomban

A gyarmatosítás időszakáról az olaszok nem szívesen beszélnek, kimarad a mindennapi és tudományos diskurzusból, viszonyuk tisztázatlan múltjuk ezen időszakával. Az olaszországi posztkolonialitás egyik kritikai feladata, hogy visszahelyezze a koloniális emlékezetet az olasz kortárs kulturális viták középpontjába, a kulturális produktumokban az erre utaló emlékezethelyek felkutatásával. Az egyik ilyen vizsgálandó terület az olasz irodalmon belül a bevándorló írók kutatása, mely egy 30 évre visszatekintő kutatási irány. A La Sapienza statisztikái alapján közel 500 író tartozik jelenleg ebbe kategóriába, akik közül 55% írónő.
11. Prof. Dr. Biczó Gábor (egyetemi tanár, DE GYGYK tudományos dékánhelyettes, a Lippai Balázs Roma Szakkollégium vezetője): Alkalmazott romológia, avagy a társadalmi integráció gyakorlati társadalomtudományi összefüggései
A szubdiszciplináris státuszú romológia tárgya igen összetett jelenséghalmaz, elsősorban

etnokulturális és etnoszociális megközelítése egy gyakorlati jelentőségű össztársadalmi

kérdéskörnek. Miként és miért alakult ki, miként tanulmányozható és értelmezhető, valamint

miként mozdítható elő a társadalmi felzárkózása annak a perifériális, többségében deprivált

népességnek, amelyet összefoglaló megnevezéssel cigányként szokás körülírni. Az előadás

adta időkeretek között kísérletet teszünk a téma értelmezését lehetővé tevő alapfogalmak

magyarázatára, különös tekintettel a kortárs kritikai szemléletű társadalomtudományok a téma

gyakorlati jelentőségű értelmezésében játszott szerepére.

Szekcióülések
Bán Imre Kultúratudományi Szakkollégium:
Furó Ágnes: Variációk Csehovra - Jubileum a Cseresznyéskertben

Előadásom az orosz klasszikus, Anton Pavlovics Csehov (1860-1904) életművének

dialogikus nyitottságára mutat rá, amely jellemző lehetővé teszi, hogy napjainkig kiváló (és

kevésbé kiváló) adaptációk szülessenek műveiből. A posztmodern ismérvei mellett elsősorban

azt vizsgálom, hogy hogyan manifesztálódnak a csehovi donor szövegek Vlagyimir Szorokin

(1955-) klasszikus irodalmi és szocreál sémákat pervertáló művészi világában, jelen esetben

„Jubileum” (1993) című színművében.

Lengyel Emese: Szempontok a 19–20. századi magyar népszínműforma vizsgálatához
A magyar operettművészet térhódítása előtt a 19–20. századi magyar népszínműműfaj az egyik legnépszerűbb színműforma. A műfaj eredetét tekintve számos koncepcióról olvashatunk, de a zsáner definíciójánál is legalább két, egymással ellentétben álló meghatározással találkozhatunk: (1) a „népről népnek” szóló műfaj, (2) nem a népről szóló, hanem a népnek való színmű. Álláspontom szerint a darabok formai és tartalmi elemzése, valamint a funkcióvizsgálata során lehetséges a népszínműtörténet és a magyar népszínmű- definíció bővítése, valamint pontosítása.
Vas János: Videojátékok és történelem szakmódszertan – egy speciálkollégium tapasztalatai a Debreceni Egyetemen
Előadásomban egy egyetemi speciálkollégium tapasztalatait mutatnám be, amely a 2017/2018-as tanév tavaszi szemeszterében került meghirdetésre. A kurzus témája a videojátékok történelemoktatásban történő felhasználásának elméleti hátterének és lehetséges felhasználásának a bemutatását tűzte ki célul, valamint pilotként szolgált további, hasonló tematikájú kurzusok kidolgozásához. A speciálkollégium során három adatfelvétel történt, az előadás ezeknek a kérdőíveknek az eredményeiből ad egy rövid betekintést.
Farkas Diána: Shaping the Institution of First Ladyship: Lucy Hayes
First Ladyship is a difficult position to bear, even if we consider that one cannot apply for it, one can just become a First Lady through her husband becoming President of the United States of America. The role of the first few First Ladies differed greatly from the roles that the modern-day First Ladies have. It would be a mistake not to notice that these ladies have been forming the American socio- political life as much as their husbands. The presentation investigates this long period between Martha Washington to Eleanor Roosevelt, with particular focus on First Lady Lucy Hayes.
Béni Brigitta: Néprajzzal az oktatás szolgálatában - Oktatási alternatívák Kárpátalján

2019 szeptemberétől Petőfi Sándor ösztöndíjasként arra vállalkoztam, hogy öt kárpátaljai település (Királyháza, Tekeháza, Feketeardó, Csepe, Gödényháza) gyermekeinek oktatásában veszek részt iskolai és iskolán kívüli keretek között, ezt azonban megelőzte egy kutatás az igények és lehetőségek felmérésével, oktatási alternatívák kidolgozásával. 

Előadásomban azt szeretném bemutatni, hogy az előzetesen kidolgozott tervek hogyan és mennyire valósultak meg illetve mennyire voltak hatékonyak az oktatás kezdeti, első hónapos szakaszában, illetve az eredmények függvényében mit és hogyan változtatnák a kezdeti elképzeléseken. 

Tölli Zsófia: Az amplua jelensége Bulgakov és Csehov drámáiban

A commedia dell’arte hagyománya nagy hatást gyakorolt az orosz színjátszásra és a későbbi

drámaírókat is befolyásolta. Ezt a folyamatot részben már kutatták – Csehov jól ismert

drámáinak szerkezete is hasonlóságot mutat, valamint karakterei is párhuzamba állíthatók az

improvizációs műfaj karaktertípusaival. Dolgozatom témájaként Bulgakov műveiben,

fókuszálva a Zojka lakása című drámára, keresem azokat a kapcsolódási pontokat, amelyek a

bulgakovi dráma világát a commedia dell’arte-hoz, illetve a népi színjátszáshoz kapcsolja. A

vizsgálat szempontjai között elsőként az orosz színjátszás, színházi hagyomány rövid

összefoglalója kap helyet. Ennek segítségével történeti kontextusban helyezem el a szerzőt és

munkásságát. A további vizsgálódás tárgya a műfaj. Gyakran előfordul orosz művekkel, hogy

mivel Nyugat-Európába csak valamilyen közvetítőnyelvről való fordítás révén jutottak el,

néhány kulcsinformáció elvész vagy eltorzul. Ezért nagyon fontos, hogy a dráma elemzésénél

visszatérjünk az eredeti szöveghez. A műfaji megkötés fontos szerepet játszik, paratextusként,

a drámaszöveg értelmezésekor. A Zojka lakása buffonada, tehát ennek fényében kell a

további vizsgálatot végezni. Részletes elemzés foglalkozik a dráma szereplőivel és a

dramaturgiai felépítéssel. A karakterek viszonyainak egyik szervezőereje az ún. amplua,

amely már a csehovi szövegekben is tetten érhető. Ez a jelenség egyértelműen a commedia

dell’arte szereplőinek erőhármasának modern változata, amely a dráma szervezőerejét adja. A

Zojka lakása alakjai párhuzamot mutatnak az itáliai rögzült szerepkörökkel. Ez alátámasztható

nem csak viselkedésük, szövegeik alapján, de a dramaturgiában betöltött szerepük

minőségével is. Ez utóbbi kimutathatóan merített a commedia scenarioból. Dolgozatomban

részletesen foglalkozom azokkal a momentumokkal, amelyek nem specifikusak Bulgakov

munkájára, hanem ezen túlmutatva, egy olyan színjátszó és drámaíró hagyomány részeit

képezik, amely nem csak Bulgakovot inspirálta.
Gulyás György Szakkollégium:
Bokács Ágota: Igor Sztravinszkij: Petruska

A mű keletkezése és elemzése Dolgozatomban szeretnék komplex betekintést nyújtani az Orosz Balett és a századfordulós zene kapcsolatába. Történelmi előzményként röviden bemutatom a balett útját az 1900-as évekig. A romantikus balett klasszicizálódásáról és a cári udvar működésének kapcsolatáról teszek említést. Kiemeltem fontos személyek munkásságát és életét, többek közt Isadora Duncant vagy Michail Fokine-t, akik olyan alappilléreket raktak le, melynek köszönhetően kialakult az Orosz Balett arculata. Majd Sztravinszkij életének fontosabb eseményeit vázolom fel, például hogy tanára és családja milyen hatással voltak a kialakulófélben lévő művészetére, milyen zenei hatások érik a szerzőt, hogyan alakul ki Sztravinszkij ismert balett-stílusa. Gyagilev társulatának első jelentős művével vezetem fel a Petruska elemzését. A balettot zeneileg több szempont alapján elemeztem, például a hangnemek kétfajta értelmezését vagy a népdalok felhasználását is figyelembe véve. Illetve a táncról és koreográfiáról is említést teszek, Fokine milyen módon tudta az újításokat beleszőni a munkásságába. Fontosnak tartottam, hogy dolgozatomban feltüntessem Sztravinszkij kortársainak véleményét a Petruskáról.

Tóth Levente: A sokoldalú marimba

A marimba hangzásképe az európai fülnek idegen lehet, hiszen a hangszer a kontinenstől távoli, közép-amerikai vagy a talán egy fokkal közelebbi, de szintén más kultúrájú afrikai zenéből ered. Az amúgy is sokszínű hangszercsalád azonban mára már több ezer különböző fajta ütőhangszert foglal magában, és az olyan népszerű zenei irányzatokat is meghódította a klasszikus zene mellett, mint a jazz, a rock vagy a népzene (főleg Ázsiában). A bonyolult, de egyben összefüggő szerkezetű marimba a hondurasi rózsafa finom megmunkálásának köszönhetően nyeri el jellegzetes hangszínét. Hangterjedelme lehetővé teszi, hogy a különböző korok zenéje megelevenedjen a hallgatóság előtt, legyen az barokk, klasszicista, impresszionista vagy akár a mai modern populáris zenének kiegészítő hangszere. Történelme a hangszer fiatal kora ellenére eseményteljes, hiszen a kezdeti 3-3,5 oktávos hangterjedelme óta a ma használt 5 oktávos skáláig hosszú utat járt be a hangszer fejlődése. Íródtak rá versenyművek, a különböző technikák elsajátítására etűdök, prelűdök, valamint egyéb technikai kottakiadványok. A hanglapok elrendeződését tekintve szoros összefüggésbe lehet hozni a zongorával. Ez a hangszer Japánban terjedt el a legszélesebb körben, így a szigetország kultúrájához szoros kapcsolat fűzi. Noha a japán zene nagyban kötődik a kínai zenéhez, mégis a japán zenét a somjó és a gagaku, tehát az udvari és vallásos zene párosából eredeztetik. A biva hósik által művelt zene, a taiko dobkultúra japán hangszeres zenéjének méltó képviselője, a min’jó és a kissé elhatárolódott okinavai népzene pedig a szigetország ősi kulturális és egyedi népzenei kultúráját képviseli. A modernebb, európai zene egy fő dologban tér el a többi kontinens zenéjétől: itt jelent meg ugyanis először a többszólamúság, majd ezt vette át több ázsiai, köztük a japán nép is. A J-pop megjelenésével a japán zenében egyre csak bővült az európai zenéből átvett stílus, mely végül olyan zenei ágakat is fejlődésre késztetett, mint a filmzene. Erre a mintára épülve születtek meg az olyan művek, mint a dolgozatomban elemzésre kerülő Takatsugu Muramatsu Land című alkotása. A finom lélegzetvételű darab tökéletesen bemutatja a japán zene lágy harmóniáit, azoknak mondanivalóját, különleges, érzéki kultúráját. A lelki feltöltődés nem váratlan a darab végén, hiszen a különböző effektek, dallamfordulatok, szólamvezetések összessége egy pozitív kicsengést kölcsönöz a darabnak.

Radócz Miklós: A 20. századi magyar koncertfúvószene fejlődése Lendvay Kamilló három fúvószenekari alkotásának tükrében

A modern fúvószenekarok zeneművészeti szerepvállalása sokkal összetettebb lehetőségeket rejt magában, mint néhány évszázaddal ezelőtt. Ez annak ellenére is tényként kezelhető, hogy a fúvószenekari muzsikálás megítélése gyakran még ma is negatív sztereotípiákon alapul. A hagyományos katonazenei indulók mellett a mai együttesek a legváltozatosabb műfajokban is megjelennek, a szórakoztató zenén keresztül egészen a komolyzenei koncertekig. Természetesen ez egy hosszabb folyamat eredménye, amelynek kiteljesedése 20. század második felére tehető. A fúvószenekari irodalom korszerű megreformálásában komoly szerepet vállaltak a magyar zeneművészet legjelesebb alakjai is. Tanulmányomban a sokoldalú alkotói hagyatékáról ismert, Kossuth- és Erkel-díjas Lendvay Kamilló életművének azon szeletére fókuszálok, amely elősegítette a magyar fúvószenekari repertoár nemzetközi elismertségét. Művei közül a Mesemondó tánc, a Concertino zongorára, fúvó- és ütőhangszerekre és hárfára című zongoraverseny, valamint nagyszabású koncertfúvószenekarra írt kompozíciója, az Ünnepi játék nyitányán keresztül szeretném bemutatni Lendvay hatását a fúvószene repertoárjának változására, amellyel jelentősen hozzájárult a műfaj népszerűsítéséhez hazánkban és külföldön egyaránt.
Hatvani István Szakkollégium:
Berecz Gábor: Rendfokozatok a Legio II Adiutrix feliratos emlékei nyomán 
Kutatásaim során az egykor Aquincumban, a mai Óbudán állomásozó római legiót, a II adiutrixet vizsgálom. Fő forrásomat a csapat feliratos emlékei (általában sírok és oltárok) képezik, így ezúttal is az epigrafika segítségével igyekszem bizonyos tendenciákat megragadni az előléptetések, áthelyezések vonatkozásában. Jelen előadásomban átfogóan erről, valamint a kutatás nehézségeiről fogok beszélni.
Kukucska Zsuzsa: Partnerszelekciós habitusok a vidéki egyetemisták körében
Az előadás fókuszában az a ténymegállapítás áll, mely szerint a magas iskolai végzettségű egyének életkori, lakóhelyi, egzisztenciális és iskolai végzettségbeli dimenziókat vesznek figyelembe a párválasztás során, akár a modern technika alkalmazásán keresztül is. Empirikus kutatásom által e viselkedésmintázatok négy markáns csoportban váltak elkülöníthetővé – a kapcsolati formák, az ismerkedési magatartások, az iskolai dimenzió és a modern együttélési formák mentén.
Oláh Eszter: Alapjövedelem - Valódi megoldás vagy újabb jóléti csapda?
A jelenleg működő foglalkoztatási és jóléti rendszerek működésében válságjelenségek figyelhetőek meg, ezek leküzdésére eltérő koncepciók születnek. Egyik ilyen válságkezelési megoldás a feltétel nélküli alapjövedelem. Előadásomban igyekszem a tartalomelemzés révén körül járni a témát, és felvázolni a felmerülő félelmeket és dilemmákat e gazdaságpolitikai eszközzel kapcsolatban, fókuszálva a közgazdaságtani, morális és társadalmi szempontokra.
Papp Fruzsina Judit: The Transformation of the Southern Belle in Sofia Coppola’s The Beguiled During and after the US Civil War social changes of came about, including the role women played in the society. 
The film adaptation of The Beguiled, directed by Sofia Coppola, rather focuses on the changes young women experienced as they came of age, transgressing sometimes not only their own boundaries but also the social norms. The aim of my presentation is to compare the characters of The Beguiled with Scarlett O’Hara from Gone with the Wind, who popularized the southern belle archetype, therefore serves as a suitable context for comparison.
Papp Vanda: Kalandozás a nanovilágban, pórusos anyagok vizsgálata különleges módszerekkel
A szilika alapú aerogélek gyógyszerhordozó rendszerekként alkalmazhatók, melyet pórusos szerkezetüknek és széleskörű funkcionalizálhatóságuknak köszönhetnek. A gyógyszerhatóanyag leadás azonban jelentősen függ attól, hogy a porózus szerkezet hogyan viselkedik nedves közegben. Különböző módosítások, mint a zselatinnal történő hibridizáció, következtében deformálódik az aerogél szerkezete, hidrofil folyadékban duzzad, mely egy hangolható hatóanyag leadást eredményez. Ezen jelenségek alapos értelmezése érdekében elengedhetetlen a pórusszerkezet feltérképezése gáz és folyékony közegben egyaránt.
Sánta Vivien Ibolya: Az alternatívan polarizált makrofágok gyulladásos válaszának karakterizálása egér makrofágokban

A makrofágok a veleszületett immunrendszer funkcionálisan rendkívül heterogén és plasztikus sejtjei, melyek a szöveti homeosztázisban, a kórokozók elleni védekezésben, a szöveti regenerációban és a gyulladásos folyamatokban egyaránt fontos szerepet játszanak. A molekuláris mikrokörnyezet által nagyban befolyásolt funkcionális polarizációjuk két ellentétes végpontja az IL-4 által kiváltott alternatív, valamint az IFNγ és LPS indukált klasszikus makrofág polarizáció. Érdekes módon az alternatívan polarizált makrofágokban számos gén fokozott LPS aktivált kifejeződést mutat az alternatív és a klasszikus makrofág polarizációs szignálok közti komplex kölcsönhatásra utalva. Munkánk során ezen polarizációs szignálok közti kölcsönhatások molekuláris alapjait tanulmányoztuk.
Virágh Ágnes: Lackfi István küzdelmei Nápolyban Tarantói Lajos ellen (1349. április-június)
Gravinai Domokos krónikája szerint Lackfi István jelentős sikereket ért el a Nápolyi Királyságban. 1349 tavaszán ellenőrzése alatt tartotta a Terra di Lavoro városait, hatékony utánpótlási útvonalat épített ki és kísérletet tett Tarantói Lajos legyőzésére. Az előadás során a krónika szöveghelyei révén szeretném bemutatni Lackfi stratégiájának az alakulását, továbbá kitérek arra, hogyan ítélte meg a szerző Lackfi döntéseit.
Ihrig Károly Szakkollégium:
Boros József: A technológiai fejlődés munkaerő-piacra gyakorolt felforgató hatása

Az intelligens gépek munkaerő-piacra kerülésének következtében arra számíthatunk, hogy egyes foglalkozások eltűnnek, más foglalkozások átalakulnak, de ezzel párhuzamosan újak is jönnek létre. Minden közösségben találhatunk olyan szakterületet, amely erősen kitett az automatizálhatóság veszélyének, de ezek intenzitása nagymértékben eltér. Egy 2019-es hazai kutatása szerint a jelenlegi állások közel ¼-e ki van téve a mesterséges intelligencia hatásának a 2030-as évekig.


Boros Tamás: A magyar középiskolások egészségmagatartása
A munkavállalók jó egészségi állapota fontos, hogy kifogástalanul végezhessék munkájukat. Ennek megalapozása az iskola. Az egészséges életmód azonban nem csak a túlsúly, dohányzás, alkoholfogyasztás elkerülését jelenti. Kutatásom során nagy hangsúlyt fektetek a diákok lelki egészségének vizsgálatára, ezért összefüggéseket keresek a családszerkezet, a testmozgás, a dohányzás, a társas kapcsolatok és a diákok életmódja között.


Czevár Alexandra: A veganizmus, mint életstílus jellemzői és a vegán életmódot követők fogyasztói magatartása
Napjainkban egyre nagyobb népszerűségnek örvend az egészséges életmód. Az emberek egyre inkább igyekeznek egészségtudatosan élni, nagyobb figyelmet fordítani étkezésükre. Többféle irányzat alakult ki ezzel kapcsolatban, amelyek közül a veganizmus mondható az egyik legnépszerűbbnek. De vajon mi motiválja őket ezen életmód követésére? Mennyire érzékenyek a reklámokra, illetve a manapság egyik legfontosabb „márkakommunikációs eszköz”-re, az influencerekre?


Fróna Dániel: Az élelmezésbiztonság jelenlegi helyzete
Az elmúlt évtizedekben a mezőgazdasági termékek iránti növekvő igényt részben kielégítette a további termékeny területek mezőgazdasági művelés alá vonása. A jövőben azonban növelni kell a mezőgazdasági termelés hatékonyságát és a fajlagos hozamokat. Ezt a bővülést fenntartható módon kell elérni anélkül, hogy a környezetben további károsodást ne okozzunk. Az egyre növekvő népességnek törekednie kell a fenntartható élelmiszer-fogyasztásra, mivel a társadalmi, környezeti és egészségügyi hatások ebben a tekintetben is nagyon fontosak. Az élelmiszer-fogyasztás jelenlegi globális tendenciái nem fenntarthatók, mind közegészségügyi, környezeti hatások vagy társadalmi-gazdasági költségek szempontjából elemezve.


Juhász Tamás - Egészségügyi költések nemzetközi összehasonlítása és vizsgálata jóléti mutatókkal
Az elmúlt években egyre nagyobb lett az egészségügyre fordított összeg mind az állam, mind a lakosság részéről, amely azt mutatja, hogy az emberek számára egyre nagyobb jelentősége van az egészségüknek. Míg a korábbi években a betegségek gyógyítása volt a cél, mára a fő célja az egészségügynek a betegségek megelőzése. Az egészségügyre költött pénzmennyiség az egyik indikátora egy ország gazdasági fejlettségének, ezért igyekszem párhuzamot vonni az egészségügyre költött pénzmennyiség és az ország fejlettségi mutatói között.


Tóth Andrea - Turisztikai túltelítettség - az elmúlt évek tapasztalatai  
A turistaérkezések száma az elmúlt években, évtizedekben folyamatosan növekszik. Egyre több területen problémát okoz a zsúfoltság, a tömegturizmus, az overtourism. A tömegturizmus megjelenése különféle konfliktusokat váltott ki a célállomásokon a helyi lakosokkal, s az éghajlatváltozás enyhítését sem szolgálja. A különböző érdekcsoportok eltérő céljaink egyesítése a turisztikai érkezések számát illetően komplikált feladat. A turisztikai túltelítettség világít rá arra, hogy a különböző érdekeket képviselő csoportok hogyan működnek együtt, és hogyan konvergálnak egy olyan döntés felé, mely mindenki által elfogadott és előnyös. A kutatók célul tűzték ki a turisztikai konfliktusok kezelését, miközben gazdasági, társadalmi és környezeti szempontból rugalmasabb turisztikai rendszereket építhetnek fel.

Kerpely Kálmán Szakkollégium:
Barna Döme: A barnalé tulajdonságai és hasznosításának lehetőségei

A világ népességének nagymértékű gyarapodása és az ehhez társuló egyre jelentősebb fehérjehiány igen sürgető probléma. Egy olyan fehérjeextrakciós eljárás jelenthet megoldást, melynek segítségével kiváló minőségű – humán és takarmányozási célra alkalmas – növényi fehérje állítható elő megfizethető áron. Az eljárás során a zöld lucerna biomassza préselését követően, a présléből (zöldlé) a fehérjék koagulálása és elkülönítése után melléktermékként növényi savó ún. barnalé jön létre.

Duzs László: A helyi szenzoros mérések jelentősége a precíziós mezőgazdaságban

A napjainkban a klímaváltozás kedvezőtlen hatásainak mérséklésére kiváló lehetőséget ad a precíziós mezőgazdaság nyújtotta technológia. Gyakorlása óriási adatmennyiséggel jár, amely a döntéshozatal elengedhetetlen része. Hazai viszonyok között előfordulhat, hogy táblán belül akár 3 talajtípussal is találkozhatunk, ezért is olyan fontos ismerni tábláinkat. A termesztett növény egészségi állapota a hozamok szempontjából megkerülhetetlen. A növény egészségi állapota szoros kapcsolatban van a szenzorok által mért relatív klorofill tartalommal, így mutatva be a szonzorok jelentőségét a mezőgazdasági gyakorlatban.

Lippai Balázs Roma Szakkollégium:
Nagy Péter: A Déli-Lucernás szegregátum etnokulturális viszonyai

Az előadásban a hajdúböszörményi Déli-Lucernás szegregátum kortárs szociokulturális

folyamatainak rövid összefoglalására kerül sor. A városrész vegyes etnikai összetételű

lakónépessége bonyolult társadalmi viszonyokat tükröz. Az itt élő roma népesség két

csoportja, a kulturális jellemzőiket tekintve eltérő romungró és oláh cigány közösségek

mellett az idősödő és korábban elsősorban mezőgazdaságból élő magyar részközösség

kapcsolatai jól tükrözik a kortárs vidéki perifériális helyi társadalmakban lejátszódó

folyamatokat.

Czibere Péter: Gyermekotthonban felnőtt fiatalok jövőképe

Az előadás a Mátészalkai Gyermekotthonban végzett kérdőíves vizsgálat eredményeit foglalja

össze. A családjaikból kiszakított gyerekek intézményi környezetben történő nevelésének

kulcskérdése, hogy miként alakul ki a saját személyes sors tervezésével kapcsolatos

elköteleződés. A jövőkép a távlatos élettervek tudatos megszervezése iránti igény, amelynek

kialakulása egyáltalán nem természetes. Az előadás célja, hogy a tanulmányozott

gyermekközösségben megfigyelhető jövővel kapcsolatos mintázatokat feltárja és elemezze.

Meczner Cintia: A roma és nem roma családok nevelési szokásai és kapcsolatuk az intézménnyel

A kortárs vidéki, perifériális, vegyes etnikai összetételű közösségek egyik kiemelkedő

jelentőségű és a köznevelés minőségét befolyásoló kérdése az az eltérés, ami a roma és a nem

roma családokból érkező gyermekek óvodai beilleszkedési folyamata között figyelhető meg.

Az óvoda hátránykompenzáló szerepe, valamint az eltérő családi hátterű gyermekek

intézményi szocializációját támogató differenciált nevelési gyakorlat a pedagógusokat nehéz

feladat elé állítja. Az előadás terepkutatáshoz kapcsolódó példákon keresztül betekintést nyújt

a téma általános összefüggéseibe.

Balogh Andrea: A roma és nem roma lakosok együttélése Túristvándiban

Túristvándi a Fehérgyarmati járás egyik kiemelkedő kulturális hagyományokkal rendelkező

települése. Az elmúlt években az egykor tisztán református magyar népesség mellett a roma

kisebbségi társadalom demográfiai súlya a helyi társadalomban nagyságrendileg nőtt meg. A

fiatal korcsoportokban az összlakossághoz képest magas népességarány az együttélés

történetileg kialakult viszonyaiban változásokat hozott. A terepmunkára alapozott kutatás

eredményeit bemutató előadás az együttélés alapvető mechanizmusaiba kínál betekintést.

Nyirkos István Sporttudományi Szakkollégium:
Katona Péter Márk: „Egy rögös út a csillagokig” - A szegénység, mint motivációs tényező a sport világában.

Pályázati munkám során nagy hangsúlyt fektettem a nyomorból kivezető út, elsősorban sportban rejlő lehetőségeinek tanulmányozására aszerint, hogy mely tényezők jelenléte szükséges ahhoz, hogy egy fiatal, nehéz sorsú „sportolótanonc” kitűnhessen kortársai közül, és kitörhessen a nyomornegyedek nyomorúságos világából. A probléma alaposabb megismerése érdekében primer kutatásként interjúkat készítettem a témában érintett, egykori vagy jelenleg is aktív sportolókkal, akik megfogalmazták gondolataikat a kutatási kérdéseimre, és válaszaikkal igazolták, vagy éppen cáfolták az általam felállított hipotéziseket.

Kovács Miklós: Proprioceptív edzések hatása a serdülőkorú labdarúgók core izomzatának erejére és egylábas egyensúlyozó képességük fejlődésére

A labdarúgók törzs stabilitása, valamint egyensúlyozó képessége kulcsfontosságú az eredményességük érdekében. Vizsgálatunk ezen területek fejlesztésére fókuszál sportágspecifikus körülmények között.

Donka Dorottya Bianka: Fizikai aktivitás és stressz, A stresszmérés metodológiai problémáinak vizsgálata irodalomelemzéssel

A stressz napjainkban igen kedvelt kutatási témává vált, hiszen számtalan aspektusból lehet vizsgálni. A már megjelent kutatások alátámasztják, hogy a fizikai aktivitás egyértelműen pozitív hatással van a stresszre. Érdekes kutatási területnek számít az is a kutatók számára, hogy maga a stressz milyen hatással van az elitsportra.

Makra Gabriella: A rendszeres testedzés immunreguláló és kognitív képességekre gyakorolt hatásának összehasonlító elemzése fiatal felnőtt és szépkorú felnőtteken.

A fizikai aktivitás az egészséges életmód egyik alapköve. Több kutatás is bizonyítja, hogy a rendszeres testedzés jótékony hatással van a szervezet működésére. Azt szeretnénk igazolni, hogy a rendszeres testedzés pozitív hatással van a különböző korosztályok motorikumára, immunrendszerére, valamint kognitív képességeire. Továbbá arra szeretnénk választ kapni, hogy ezen pozitív hatást milyen edzésformával, milyen időközönként, milyen intenzitással és időintervallumban végzett mozgásforma alkalmazásával a leghatékonyabb.

Arany Attila: A rendszeres sporttevékenység immunológiai hatásai időskorban

A fizikai aktivitás jelentősen befolyásolja az immunrendszer funkcióit, azonban ennek részleteiről az életkor függvényében kevés adat áll rendelkezése. Kutatásunk célja a perifériás limfociták széles spektrumának vizsgálata volt rendszeres sporttevékenységet követően 60 év feletti személyek körében. Eredményeink alapján a 6 hetes edzésprogram végeztével az IgD+ naív B sejtek aránya csökkent, míg a CD27+ switched memória B sejtek szintje emelkedett. A CD4+IL-4+ Th2 sejtek aránya emelkedett, míg az immunszuppresszív hatású CD4+CD127-CD25bright Treg sejtek aránya csökkent a rendszeres sportolás következményeként. Az edzésprogramot követően megfigyelt eltérések összességében az immunreaktivitás fokozódását és az immunrendszer erősödő válaszkészségét tükrözik. A munka a GINOP-2.3.2-15-2016-00062 azonosító számú projekt támogatásával történt.

Csontos Fruzsina: Alsó végtag nyújthatóságának növelése az NB III-as focisták körében
A futballjátékosok körében a flexibilitás növelése nagy jelentőséggel bír, mivel

elősegíti a sérülések megelőzését, a regeneráció gyorsaságát, valamint az izomerő

növekedését. A fiatalkorú sportolók körében rendkívül fontos, hogy a preventív jellegű

nyújtás fontosságát minél hamarabb megismerjék, így elősegítve a minél hosszabb és

eredményesebb pályafutásukat. Vizsgálatunkat a DEAC NB III-as futballisták alkotják és az

alsó végtagi izmok nyújthatóságának a növelését célozzuk meg egy dinamikus nyújtóprogram

segítségével.

Lepp Kitti: Törzs és alsóvégtag stabilitásának vizsgálata labdajátékosok körében
A különböző labdajátékok technikai hátterét az alsó végtag szempontjából a törzs és végtag

izmainak összehangolt működése biztosítja. Az állapotfelmérés során alkalmazott standard

tesztek lehetővé teszik a játékosok fizikális kondíciójának után követését és a célzott

intervenciós program tervezését.

Praetor Szakkollégium:
Kőhalmi Máté István: Jelenkorunk terrorizmusa és annak kihívásai

A terrorizmus elleni küzdelem a XXI. században számos olyan nehézségbe ütközik, amely a

múltszázadban még nem állította kihívás elé az államokat. A nemzetközi szakirodalomban

már bevett felosztás a régi és új típusú terrorizmus fogalma, amelyek között lényegi

különbség húzódik meg, többek között a célpontválasztás, az alkalmazott fegyverek, a

követelésintézés, illetve az elérni kívánt célokat tekintve egyaránt. Mindez olyan dilemmákat

vethet fel a nyugati típusú demokráciákban, melyek a jogállami gondolkodást is

veszélyeztetik.

Bodnár Beáta: Állattartástól eltiltás a Btk-ba?

Élővilágunk- különösen az állatok- védelme, napjaink egyik legégetőbb kérdései közé

sorolható szinte minden tudományterületen, így a jog világában is. A tudományos és a

társadalmi gondolkodásban időről-időre felvetődik a gondolat, hogy egy új büntetőjogi

szankció bevezetése lehetővé tenné az állatok ellen elkövetett bűncselekmények

visszaszorítását. Az előadás során az állattartástól eltiltás mint lehetséges szankció

részletszabályainak megismerésére nyílik lehetőségünk.

Nagy Péter Zsombor: Az iskolai kortárserőszak és jelenkori küzdelmei

Az iskolai kortárserőszakról napjainkban mindenhol hallhatunk, találkozhatunk és sajnos jellemző, hogy egyre több mindenki az áldozatává válik. Az iskolai kortárserőszak, mint, definíció hallatán mindenki arra gondol előszőr, hogy ez őt nem érinti, hiszen őt senki se bántja fizikailag, de nem is erről van szó. Az iskolai kortárserőszak a jelenkor nagy kihívásai közé tartozik, ugyanis itt nem csak a fizikai világban jelenik meg az erőszak, hanem már egy új térben hódít; az interneten.  Az elektronikus eszközök lehetőséget nyújtanak azoknak az „agresszoroknak” akik nem tudnak kiállni szemtől szembe az áldozatukkal, így az internet leple mögé bújva használják ki az internet sötét oldalát és ott fejtik ki rájuk az agresszív, erőszakos viselkedésüket. 

Ivánka-Tóth Barbara Stella: Az orosz és az olasz maffia
Kutatásom témájául az orosz (azaz a Solntsevskaya Bratva) és az olasz maffia (a szicíliai

Cosa Nostra) lehetőség szerinti részletesebb bemutatását választottam: ismertetem

létrehozásuk történetét, szót ejtek működésükről, tevékenységükről. Ezt követően

foglalkozom azzal, jogilag hogyan próbálják/próbálták felszámolni eddig a maffia

tevékenységét. Kutatásom pedig néhány érdekesebb jogesettel zárom le.

Erdős István: A mesterséges intelligencia és a jogi felelősség

2019-ben került először szabadalmi kérelem benyújtásra egy mesterséges intelligencia (AI) nevében. Ez a jogi kísérlet a jogtudományt, jogalkalmazókat és végső soron a jogalkotót is érdekes dilemma elé állítja. A probléma feldolgozásához elkerülhetetlen a jogalanyi státusz értelmezése, azonban a felvetett jogi dilemmára nem csak a jogalanyiság kategóriájának bővítésesével adható érdemi válasz.
Perger Ádám: A kiberterrorizmus potenciális célpontjainak jogi helyzetének komplex áttekintése, különös tekintettel a szabályozatlan területek vonatkozásában  

A 21. század mindennapjainak nélkülözhetetlen része, az egymással kommunikálni képes számítógépes hálózatok összessége, vagyis az internet. A technikai fejlődések előrehaladtával, amennyi pozitívummal szolgált, ezzel arányosan számos új veszélyforrás alapját adta az emberiség számára. Veszélyforrások, amelyek mind az elkövetők, mind pedig a terrorista csoportok számára hozzá férhető, valamint felhasználható eszközöket szolgáltatnak. Mivel a 2001. szeptember 11-i támadást követően a terrorizmus újra a mindennapjaink részévé vált, így joggal merült fel annak a kérdésnek a kutatása, amely a hagyományos terrorizmus esetleges kibertérre történő átültetését volt hivatott feltárni.

Joó László Ádám: Az igazságszolgáltatás újjászervezése Észak-Erdélyben a második bécsi döntés után

A második bécsi döntés után a Honvédség bevonult az Észak-Erdélynek nevezett területre, és megindult a Magyar Királyság jogrendszerének kiterjesztése az országrészre. Először az átmeneti katonai közigazgatás épült ki, majd átvette helyét a polgári közigazgatás. E mellett az igazságszolgáltatást is újjá kellett szervezni, ami néhány hónap alatt megvalósult. Előadásomban ismertetem a bírósági szervezetrendszer kiépülését, valamint a magyar perjogi szabályok érvényesülését a vonatkozó jogszabályok alapján. Kitérek arra is, hogy milyen változások zajlottak ekkor az észak-erdélyi igazságszolgáltatás rendszerében. 

Handlery Anna: Insanity as a Defense in American Criminal Law: History and Nowadays
No topic in criminal law has aroused more discussion than the question of the responsibility of the insane for crime. The discussion breaks out with renewed violence every time when this defence is raised in a criminal case. From a survey of the history of insanity as a defence in the earlier law is apparently a question of fact not determined by strict rules. However this changes, and later we find insanity determined by inflexible legal tests. In American history, there are four legal tests, which show how courts are testing for legal insanity. In this presentation I will demonstrate these four legal tests and the legal cases to which they are connected.

Szabó Mercédesz Ibolya: Munkáltatói jogutódlás az Európai Unió esetjogában

Munkajog kutatásaim során különösen felkeltette figyelmemet a munkáltatói jogutódlás rendkívűl előre mutató gyakorlata az Európai Unió esetjogában.

Úgy érzem érdemes tenni azért, hogy a magyar munkavállalók és munkáltatók egyaránt megismerjék ezt az esetjogot, amelynek alkalmazása a vonatkozó EK irányelv figyelembevételével Magyarországon is kötelező.

Sajnos úgy tapasztaltam, hogy nemhogy a laikusok, de még a jogalkalmazás területin dolgozó szakemberek közül is sokan nincsennek tisztában ezekkel a szabályokkal, s így sok honfitársunk zárja kimagát akaratlanul a jogérvényesítés lehetőségeiből.

Remélem, hogy előadásom egy újabb apró lépést jelent majd az Európai Unió esetjogának megismerése terén.

Dr. Papp László: Az osztrák polgári perrendtartás hatása a magyar perjogfejlődésre
A modern perjogi kodifikáció kezdetei a 18. század végére és a 19. század elejére nyúlnak

vissza. A középkorból örökölt perjogi szemlélettel szemben megfogalmazott legerőteljesebb

kritika, a perek indokolatlan elhúzódása volt. Ebből adódóan a századfordulón a polgári perrel

szemben támasztott alapvető követelmény, az eljárás gyorsítása, annak hatékonyabbá tétele. A

hatékony eljárás azonban nem azonosítható az eljárás gyorsításával, hiszen az attól jóval

többet kell, hogy jelentsen. A 19. századi perjogi kodifikációk a perhatékonyság tekintetében

több megoldást is kipróbáltak, amelyek közül az előadás az eventualitásra fókuszál, annak

buktatóit és esetleges előnyeit mutatja be.

Dr. Margittay-Mészáros Árpád: Eugenio Pacelli és a Reichskonkordat

A Reichskonkordat a két világháború közötti időszak egyik legjelentősebb nemzetközi jogi dokumentuma, mely az Apostoli Szentszék és a Német Birodalom között került megkötésre 1933. július 20. napján. Eugenio Pacelli a kor egyik legkiemelkedőbb diplomatája volt előbb apostoli nunciusként, majd a Szentszék államtitkáraként, végül XII. Piusz néven pápaként. Eltökélten harcolt a nemzetszocialista rendszer ellen, ezért választ kell adni arra a kérdésre, hogy a kor politikai körülményei között mi vezetett oda, hogy államtitkárként aláírta Franz von Papen alkancellárral a Reichskonkordatot, az pedig mit takart pontosan, milyen politikai és jogi következményei voltak.

Sántha Kálmán Szakkollégium:
Wilisicz Ticián: A BGP-15 gyógyszerjelölt javítja a kardiális funkciót a Proteinkináz-G útvonal aktiválásával.

Kutatásomban egy új, ígéretes kardiovaszkuláris-gyógyszerjelölt, a BGP-15 hatásait vizsgáltuk New-Zealand hím nyulakon. Szívelégtelenséget atherogén diéta segítségével váltottunk ki, a nyulak szívfunkcióját, pedig echocardiográfia segítségével vizsgáltuk, és jelentős kardiovaszkuláris, főként diasztolés funkciójavulást tapasztaltunk a gyógyszerjelölttel kezelt csoportban. A nyulak bal kamrai mintáit molekuláris biológiai vizsgálatoknak is alávetettük, melyből kiderült, hogy a BGP-15-el kezelt csoportban jelentősen emelkedett a cGMP-szint, illetve a Proteinkináz-G aktivitása, mely kardioprotektív fehérjék foszforilálása révén, azok aktivitás emelkedését okozhatta. Ezen mechanizmust sejtjük a kardiovaszkuláris funkciójavulás hátterében.

Tardi Réka: Complications in pregnancy with atrial septal defect (ASD) induced pulmonary hypertension (PH) - Case report

A colorectalis daganat a második leggyakoribb rákos megbetegedés hazánkban. A  korai daganatok kezelésének fontos része a neoadjuváns kemoradioterápia, célja a lokális recidivák csökkentése, és a sphincter megtartó műtétek növelése. A DE KK Onkológiai Klinikán az 5- fluorouracil infúziós kezelés helyett orális capecitabint alkalmaznak neoadjuvánsan, és a műtét után adjuváns kezelésként. Lényegesnek tartottuk megvizsgálni ennek a protokollnak a hatékonyságát és tolerálhatóságát.

Hornyák Rebeka: Neoadjuváns kemoradiotherápiában részesülő rectum tumoros betegek vizsgálata. A DE KK Onkológiai Klinika tapasztalata capecitabinnal

A colorectalis daganat a második leggyakoribb rákos megbetegedés hazánkban. A  korai daganatok kezelésének fontos része a neoadjuváns kemoradioterápia, célja a lokális recidivák csökkentése, és a sphincter megtartó műtétek növelése. A DE KK Onkológiai Klinikán az 5-fluorouracil infúziós kezelés helyett orális capecitabint alkalmaznak neoadjuvánsan, és a műtét után adjuváns kezelésként. Lényegesnek tartottuk megvizsgálni ennek a protokollnak a hatékonyságát és tolerálhatóságát.

Hinnah Barbara: Kétpólusú káliumcsatornák elektrofiziológiai vizsgálata differenciálódó porctelepben

Kutatócsoportunk előzetes PCR vizsgálatai alapján egyes kétpólusú kálium-csatornák expressziója változik fejlődő porctelepben a differenciáció különböző napjain. A kétpólusú kálium-csatornák kapuzását különböző ingerek együttes fennállása (pH, hőmérséklet, mechanikai stimulus, membrán lipidösszetétele, foszforiláció) határozza meg, specifikus gátlószerük jelenleg nem ismert. Kísérleteinkben patch clamp módszerrel vizsgáltunk kontroll és mechanikailag stimulált porctelepeket, továbbá változtattuk a pH-t.

Bánki Dóra Zoé: Adhezívek hatékonyságának vizsgálata alacsony viszkozitású bulk fill kompozit azonnali javítása esetén

Vizsgálatunk célja funkciós molekulát nem tartalmazó hidrofób, illetve savas funkciós csoportot tartalmazó hidrofil karakterű self-etch adhezív hatékonyságának vizsgálata különböző felületi kezelésen átesett alacsony viszkozitású bulk-fill kompozit javítása esetén. Alacsony viszkozitású bulk-fill kompozit javítás során a funkcionális molekulát tartalmazó self-etch adhezív alkalmazása homokfújt felületen eredményezi a leghatékonyabb javítást.

Mezei Sándor László: Adhezívek hatékonyságának vizsgálata öregítés nélküli és öregített magas viszkozitású bulk fill kompozit javítása esetén

Vizsgálatunk célja polírozott felületen funkciós molekulát nem tartalmazó, illetve savas funkciós csoportot tartalmazó self-etch adhezív hatékonyságának vizsgálata öregítés nélküli, illetve öregítésen átesett magas viszkozitású bulk-fill kompozit javítása esetén. A kompozit javítás során az MDP funkcionális molekulát tartalmazó self-etch adhezív alkalmazása eredményezi a leghatékonyabb javítást, az öregítés a javítás hatékonyságát rontja.

Ágoston Réka: Lokális orális immunitás vizsgálata autológ perifériás őssejt-transzplantáción áteső betegek körében. Az orális és szerum engraftment fogalma.

Köztudott, hogy a szájüreg jól tükrözi a szervezet egészében zajló folyamatokat („oral window”). A malignus hematológiai megbetegedések terápiájában alkalmazott nagy dózisú, intenzív citosztatikus kezelések lokális, oralis immunitásra gyakorolt hatása régóta az érdeklődés középpontjában áll. Célul tűztük ki, hogy meghatározzuk és összehasonlítsuk az autológ perifériás őssejt-transzplantáció (APSCT) minden egyes napján - a befekvéstől a hazabocsájtásig - a nyál és szérum thrombocyta (PLT) és összfehérvérsejt (WBC) ill. egyes csoportjainak %-os megoszlását és abszolút értékét, valamint ezt egy korban és nemben megegyező kontrollcsoporttal vessük össze. Az „oral engraftment” átlagos kialakulási ideje 14,14 ±5,815, a szérum engraftmenté 12,13 ±2,532 nap volt. Míg a szérum vizsgált elemei a transzplantáció mind a 4 meghatározott időpontjában ( -3/-7; 0; +7; +14) mutattak szignifikáns változást, a nyálban lévő fehérvérsejtek ill. thrombocyta csak a +7.napon (p=0,005; 0,034). Eredményeink alapján úgy véljük, hogy a nyálban lévő fehérvérsejtek poolja a szisztémás citotoxicus hatásokkal szembeni védekezés alapvető pillérei.

Kovács Dea: Vesetranszplantáción átesett betegek parodontális státuszának összehasonlító vizsgálata

A parodontium alapvető szerepet tölt be az orális homeosztázis fenntartásában, valamint aktív színtere és tükre a szájüregben és a szervezetben zajló folyamatoknak. Ezek alapján célul tűztük ki vesetranszplantáción átesett betegek parodontális státuszának (berni ajánlás szerint) összehasonlító vizsgálatát korban és nemben megegyező kontroll csoporttal. Szignifikáns különbség csak a plakk indexben adódott (kontroll: 11,91 ±22,92; transzplantáltak: 44,2 ±32,134; p=0,001). Tekintettel arra, hogy az általunk vizsgált csoportban a transzplantációtól átlagosan eltelt idő 16,5 ± 2,0 hónap volt, megállapíthatjuk, hogy röviddel az átültetést követően, döntően a csökkent nyáltermelésnek köszönhetően, a tartós immunszupresszív terápia hatása már jól érzékelhető.

Sipos Helga Eszter: Szérum immunglobulin A (IgA) és nyál szekretoros IgA glikozilációjának jelentősége az orális immunitásban

A glikoproteinek megváltozott glikozilációja a gyulladásos folyamatok hatékony indikátora. A nyálban előforduló erősen glikozilált szekretoros IgA (sIgA) alapvető pillére a lokális oralis immunitásnak. Feltételeztük, hogy a szérum IgA és az sIgA glikozilációs mintázatának változása összefüggést mutat az oralis mucositis kialakulásával és annak súlyosságával, így célul tűztük ki ennek vizsgálatát autológ perifériás őssejt-transzplantáción (APSCT) áteső betegek körében. A szérumban azonosított 25 N-glikán struktúra közül 14, a nyálban detektált 38-ból 8 mutatott szignifikáns (p&lt;0,05) változást a kontroll csoporthoz képest a transzplantáció valamely időpontjában. Eredményeink alapján úgy véljük, hogy a szérum IgA totál N-glikán profil változása betegségspecifikus biomarker az APSCT-n áteső betegek körében, míg a nyál sIgA N-glikán analízise tükrözi az APSCT lokális immunitásra gyakorolt hatását.

Szent László Katolikus Szakkollégium:
Avramucz Tamás: A sztoikus etika elemei Rimay János két művében

Rimay János, a kései reneszánsz irodalom magyarországi képviselője, számos művében olyan etikai megállapításokat tesz, melyek alapján a szerző világnézete a sztoikus filozófiához köthető. Mind verses, mind prózai formában hozott létre több olyan írást, melyben a viszontagságos élettel küzdő, művelt ember számára ad gyakorlati tanácsokat a különböző okok miatt megrendült nyugalom- és biztonságérzet helyreállítására. Előadásom célja, hogy ezeket a praktikus tanácsokat kimutassam és a sztoikus filozófia etikai erényrendszerének segítségével értelmezzem Rimay két művében, melyeket ebből a tartalmi szempontból még nem elemeztek.


Márta László: Talajfizikai tulajdonságok vizsgálata alföldi mészlepedékes csernozjom talajon különböző művelési módok hatására

A kutatásban 7 db talajszelvényt létesítettem a látóképi mezőgazdasági kutatóterületén. Ezekből a szelvényekből 6 darabot létesítettem jelenleg is különböző művelés alatt álló területeken, illetve egy szelvényt tártam fel ún. kontroll szelvény céljából. Vizsgálataim során arra kerestem, a választ, hogy a különböző művelési módok (őszi szántás, sávos művelés, lazítás) és az öntözés, hogyan befolyásolja a talaj szerkezetének alakulását.

Tormay Béla Szakkollégium:
Dr. Kovácsné Madar Ágota: Különböző levélzöldség fajok lehetséges szerepe a táplálkozásban

A levélzöldségeknek kiemelt szerepet kellene kapni a zöldségfogyasztásunkban, ami az elfogyasztott mennyiség körülbelül 40 %-át kellene, hogy képezze. A zöldnövényi részekben szintetizálódó bioaktív anyagok (polifenolok, flavonoidok, vitaminok stb.) jelentősen hozzájárulhatnak a szervezetünk egészségmegőrzéséhez. Emellett meg kell említeni, a fajhoz és termesztéstechnológiához kötődő nitrát-tartalom alakulását is, mellyel a korai fényszegény időszakban mérsékelt tápanyag ellátás mellet is számolni kell. Kísérletünkben négy levélzöldséget (madársaláta, rukkola, spenót, bébicékla levél) értékeltünk. A madársalátá-nál mértük a legnagyobb értékeket összpolifenol, flavonoid C-vitamin-tartalom tekintetében. A szabadgyökfogó bioaktív vegyületek közül az összpolifenol-tartalomra kiemelkedő értéket mutatott még a rukkola és a spenót is. A levélzöldségeknél minőségrontó tulajdonságnak számít a megnövekedett nitrát-tartalom, e paraméterre a legalacsonyabb nitrát-tartalmat a bébicékla levélnél, míg a legnagyobbat a spenót-nál mértük. Összességében a mészlepedékes csernozjom talajon végzett méréseink alapján megállapítható, hogy a madársaláta és a bébicékla levél bizonyult leginkább kedvezőnek a bioaktív anyagok tekintetében.

Nagy Vivien: Sörtörköly hasznosítási lehetősége a sütőiparban

Napjainkban a melléktermék felhasználhatóságának kérdése egyre nagyobb figyelmet kap. A sörgyártás során visszamaradó törkölyt a legtöbb esetben takarmányozási célra használják, bár minőséget tekintve a humán táplálkozásba is bevonható mellékanyagokról beszélünk. Célom a sörgyártási technológia során keletkező melléktermékek sütőipari termékben való felhasználása; innovatív, fenntartható élelmiszerek fejlesztése volt, valamint felmértem, hogy a fogyasztók miként viszonyulnak ezen termékekhez.

Vályi József: A sör eltérő erjedésvezetésének hatása a termék minőségi jellemzőire

A sör és a sörgyártás folyamata több ezer éves múltra tekint vissza, szinte egyidős a civilizációval. Ma a hazai nagyüzemi sörgyártás négy gyárban évente több mint 6 millió hektoliter sört produkál. Azonban manapság egyre népszerűbbek a kézműves sörök is. Ennek köszönhetően igen változatos minőségű sörök találhatóak meg a kereskedelmi repertoárban. A sörkészítés és a sörfogyasztás kultúrája új irányt vett. A kézműves sörök, mint késztermékek változatosságát az erjedés típusa és vezetése valamint a receptúrák rugalmassága is biztosítja.

Brassó Dóra Lili: A különböző tejhasznosítású fajtakonstrukciók termékenységi és egészségi állapotának értékelése

A tejhasznosítású szarvasmarha-tenyésztés jelenlegi tenyésztéspolitikáját a nagymennyiségű, híg tej termelésére irányuló szelekció jellemzi. Az egyoldalú szelekció és az ennek következtében megjelenő beltenyésztésnek azonban számos negatív hatása van, melyet keresztezés alkalmazásával kiküszöbölhetünk. Kutatásunk során egy háromfajtás rotációs keresztezés (ProCross) magyarországi eredményeit dolgoztuk fel. Igazoltuk a keresztezés kedvező hatását a termékenységre és az egészségi állapotra.
Verzár Frigyes Szakkollégium:
Tuza Alexandra: Serdülőkorú fiatalok rizikómagatartása – Egy felmérés kezdeti adata
Kutatásomat a Nyíregyházi Szakképzési Centrum Zay Anna Egészségügyi és Informatikai Szakgimnáziumának 11. és 12. évfolyamán tanuló fiatalok körében végeztem 2019. március-április hónapban. Kérdőívem néhány szocio-demográfiai kérdésen túlmenően dohányzási és alkoholfogyasztási szokásokra vonatkozó kérdéseket tartalmazott, valamint egy egészségműveltségi szintet mérő tesztet. Ezen kutatás néhány kezdeti eredményét, az abból levont következtetéseket, illetve az ezt követően kidolgozott ismeretterjesztő előadás fontosabb elemeit kívánom bemutatni.

Szőnyi Krisztina: Egészségmagatartás és az azt meghatározó tényezők összefüggéseinek nemzetközi vizsgálata - egy vizsgálat kezdeti adatai 
A kutatásomat egy hazai és egy külföldi gimnázium 5., 7., 9. és 11.osztályos tanulóinak körében végeztem. A kérdőív felvételére 2019 március-május hónapokban került sor, amelyet összesen 272 tanuló töltött ki. A kérdőív a szocio-demográfiai adatokra, a táplálkozási szokasokra, a fizikai aktivitásra és a szabadidős tevékenységekre, valamint az ezzel kapcsolatos információszerzésre vonatkozó kérdéseket tartalmazott, tovabba kiegészült egy egészségműveltséget mérő teszttel. A vizsgálat néhány kezdeti, a Tiszafüredi gimnáziumban tanuló diákokra vonatkozó eredményét szeretném bemutatni.
Horváth Cintia: Az iskolai közeg hatása a fiatalok rizikómagatartására
Úgy vélem, hogy a drogfogyasztás napjainkban aktuális témaként van jelen a fiatalok életében, fontosnak tartom ezt vizsgálni. A téma különlegessége és sokrétűsége miatt előadásom központjába a fiatalok rizikómagatartását befolyásoló iskolai közeg tényezőit mutatom be. Az iskola a szocializációs folyamat második legeredményesebb komponense. Az iskoláknak nagy szerepük van a serdülők egészségmagatartásának kialakításában, a felnőttként kiépítsék a megfelelő életminőségüket. Előadásomban a Nyíregyházán tanuló diákok (kizárólag szakközépiskola és szakgimnázium) körében készült kérdőíves lekérdezés eredményeit szemléltetem, összesen 107 fő. A kutatás legfontosabb eszköze a Serge Moscovici (1988) szociális reprezentáció elméletén alapuló, Abric (1993) által kidolgozott asszociatív kérdéssor volt. Az asszociációs szavak szemléletessé teszik a vizsgált személyek ingerhívó „drogozás” kifejezéssel kapcsolatos implicit attitűdjeit.

Sulaiman Randi Jamal: Psychological First Aid
During my presentation, I'll explain for the participants what does the topic really mean. The importance of the PFA, when a person can do them and who is able to perform them.

Enim Rejubi Peter: Quality of life of international students in Hungary

The quality of life of people is quite new and is seen more as 21st century aspect of research. This is because researchers have found out that certain aspect of an individual’s life affects its quality. So basically, there is the feeling that certain environmental and social factors go along way in determining the quality of life of an individual. The ideology in this study is an attempt to explore the life of these group of students (internationals), who for most part in an attempt to study live far away from home and to understand if this factor is important in determining the quality or standard of life they have.
Rehana Sindho Kabooro: Sexual Orientation and Gender Identity
In a major development almost in all provinces of Pakistan rights of transgenders are demolished and living life as an unidentified discriminated human. Since 2015 the number of killing for such people has been increased by the report of Human rights watch hrw.org 2019.

The violence against transgender and intersex women in Pakistan continues though the number of cases registered in Provence of Prime minster. The law has been introduced to grant individuals the right to a self-identity as male or female, or the blend of both genders, including National identity card number, Passport identity, driving licenses and education certificates. At the same time, Pakistan penal code criminalizes same-sex sexual conduct because of this issue a number of these innocent people are dragged to death without any criminal charge or offence

Blessing Nkiruka Anioke: Gender Differences in Health Status

Gender differences in mortality and life expectancy vary by country. But in most countries, men have higher mortality rates or shorter lives than women with the largest gap at birth which shrinks with age. Looking towards the future, many wonder whether the mortality gap will completely close. Public campaigns and risk factor reduction have helped decrease the male-female mortality gap related to unhealthy behaviours, particularly male deaths.
Gusen Nanle Joseph: Social Networking and Mental health among Youths

We are living in a screen generation where young people are glued to their phones (usually smart phones).  Social networks have somewhat become an indispensable means of communication, relationship, or friendship, education, healthcare, where young people are not left out. This paper is a product of review of literatures, and findings from various studies and seeks to assess the extent of use of social networks among young adolescents, and also to evaluate the association between the use of Social networking sites and depression, anxiety, self-esteem. Results of the presentation will reveal if social media affect stress coping mechanisms among young people?

Wáli István Református Cigány Szakkollégium:
Godó Katalin: A TMO Programban részt vevő mentorok motivációi

Előadásomban egy friss programot szeretnék vizsgálni, méghozzá a TMO-t (Tanítsunk Magyarországért Mentorprogramot). Kutatásomban segítségemre lesz a Debreceni Egyetem Neveléstudományi Intézetében, a TMO kutatócsoport által a mentorok számára összeállított bemeneti kérdőív. Célom, hogy a programba jelentkező mentorjelöltek motivációit megismerjem.

